LIBER OCTAVUS. 753 



Secundo, curiositriS ilia animum suspiclonibus nimiis onerat, 

 quod consiliis inimicissimum est eaque reddit inconstantia et 

 coraplicata. Tertio, eadem mala ipsa saepissime figit, alias prae- 

 tervolatura. Grave enim est conscientias hominum irritare; 

 qui, si latere se putent, facile mutantur in melius ; sin depre- 

 hensos se sentiant, malum malo pellunt. Merito igitur summa3 

 prudentiae tribuebatur Pompeio Magno, quod Sertorii chartas 

 universas, nee a se perlectas uec aliis permissas, igni protinus 

 dedisset. ' 



PARABOLA. 



5. Advenit veluti viator pauperies ; et egestas quasi vir armatus.' 2 



EXPLICATIO. 



Eleganter describitur in Parabola, quomodo prodigis et circa 

 rem familiarem incuriosis superveniant naufragia fortunarum. 

 A principio enim pedetentim et passibus lentis, instar viatoris, 

 advenit obaeratio et sortis diminutio, neque fere sentitur ; at non 

 multo post invadit egestas, tanquam vir armatus, manu scilicet 

 tarn forti et potente ut ei amplius resisti non possit ; cum apud 

 antiques recte dictum sit, Necessitatem ex omnibus rebus esse 

 fortissimam. 3 Itaque viatori occurrendum, contra armatum 

 muniendum. 



PAEABOLA. 



6. Qui erudit derisorem, ipse sibi wjuriam facit ; et qui arguit 



impium, sibi maculam generat* 



EXPLICATIO. 



Congruit cum praecepto Salvatoris, ut non mittamus marga- 

 ritas nostras ante porcos. Distinguuntur autem in hac Parabola 

 actiones praeceptionis et reprehensionis ; distinguuntur itidem 

 persons derisoris et impii ; distinguitur postremo id quod 

 rependitur ; in priore enim rependitur opera lusa ; in poste- 

 riore, etiam et macula. Cum enim quis erudit et instituit deri- 

 sorem, jactura primum fit temporis; deinde, et alii conatum 

 incident, tanquam rem vanam et operam male collocatam ; 

 postremo, derisor ipse scientiam quam didicit fastidio habet. At 

 majore cum periculo transigitur res in reprehensione impii ; quia 

 non solum impius non auscultat, sed et cornua obvertit, et 



1 See Plutarch, in Pomp. c. 20., and in Sertor. c. 27. 



2 Prov. vi. 11., xxiv. 34. 



8 \6yos yap tcniv OVK ejibs, ffoty&v 5' eTros, 



Sfivys OV07K7JS ovSev Itrx^fiv TrAt'ov. EURIP. Helena, 513, 



Cf. Erasm. Adagia, ii. 3. 41. * Prov. ix. 7. 



VOL. I. 3 C 



